PRIPRAVA NASTAVNE JEDINICE

**Predmet: Hrvatski jezik, Zdenka Blaslov, prof. savjetnik**

**Predmetno područje/područja**: europska moderna, **Charles Baudelaire *Cvjetovi zla***

(2 šk.sata)

**Ishodi učenja**: poznavati značenje zbirke *Cvjetova zla* kao prve zbirke pjesama europskog modernizma; razumjeti struktura zbirke: Baudelaireove teme i način pisanja; pojam simbolizma; značajke Baudelairova pjesničkog svijeta; inspiracija pjesama: Albatros, Suglasja; pojam sinestezije; pojam estetike ružnoće; značajke Baudelaireovih pjesama u prozi; razmišljati o odnosu pojedinca prema životu i mračnim stranama života.

**Literatura za učenike**: radni materijali, čitanka, Matošev esej o Baudelairu

**Literatura na nastavnike**: ***Cvjetovi zla,* C. Baudelaire**

|  |  |
| --- | --- |
| **Faze nastavnog sata/sati, trajanje i nastavni sadržaji** | **Objašnjenje nastavne jedinice:**  Nastavnu jedinicu započet ću čitanjem Matoševog eseja o Baudelairu. Oštrinom i duhovitošću Matošev bi tekst trebao potaknuti zanimanje učenika ponajprije prema Baudelairovoj osobnosti, a zatim i za njegovo pjesničko stvaralaštvo. Zatim iznosim osnovne podatke o zbirci te pjesme *Albatros i Suglasja*. Donosim i tumačenja pjesama s pitanjima koja bi učenicima trebala ukazati što ih se, u svezi B., može pitati i što o njegovim pjesmama moraju znati. Cilj mi je postići kod učenika shvaćanje Baudelairove pjesničke preokupacije. Navodima ću nastojati da učenici shvate pojam sinestezije, simbolizma i estetike ružnog. Čitam i dvije pjesme iz njegove zbirke *Spleen Pariza* na temelju kojih učenici upoznaju i njegove pjesme u prozi. Čitam im i citate iz Baudelairovih zabranjenih pjesama jer oni uvijek najviše interesiraju učenike, kao i pjesme u kojima se ističe Baudelairov odnos prema ženi.  **I. EVOKACIJA(uvod)**   * čitanje i komentiranje Matoševog eseja; učenici čitaju Baudelairov životopis iz čitanke, * razgovaramo o njemu   **II. RAZUMIJEVANJE ZNAČENJA(razrada)**   * najavljujem zbirku, * čitamo uvodni tekst iz čitanke; ukazujem na ulomke iz zabranjenih pjesama * učenici ih čitaju * slijedi diskusija o Baudelairovom doživljaju žene i romantičarskom doživljaju žene ( za romantičare žena je uzvišena, dostojna najveće ljubavi i poštovanja, i sama ljubav je uzvišeni osjećaj); Baudelairea je ciničan spram ljubavi, za njega je žena poput zmije, ona guši i uništava svoje žrtve * B. slavi tjelesnu ljubav i tjelesne užitke, ali upozorava na kratkotrajnost ljubavne naslade i varavu zavodljivost žene) * čitanje i interpretacija pjesama *Suglaje i Albatros* (prema priloženim natuknicama u čitanci) * uočavanje sinestezije, simbolizma   **III. REFLEKSIJA**   * komentiramo skicu o Baudelaireovu pjesničkom svijetu * čitam pjesmu *Čovjek i more* |
| **Aktivnosti učenika** | * slušati * čitati * analizirati * razgovarati * diskutirati * zaključivati * izlagati * objašnjavati |
| **Nastavni oblici, metode i metodički pristupi** | * frontalni * grupni rad * rad na tekstu * diskusija |
|  |  |

**Plan/planovi prijenosnika** (školske ploče i/ili računalne prezentacije):

PP prezentacija – Charles Baudelaire

**ČOVJEK I MORE**Uvijek ćeš, Slobodni, nježno voljet more!  
U beskraj prostrtom njegovome valu  
Dušu svoju gledaš kao u zrcalu,  
A duh tvoj još gorče sakriva ponore.

Ti voliš roniti u grud lika svoga,  
Grliš ga očima, rukama, u svome  
Srcu se veseliš šumorenju tome,  
Sred tog bučna jada, divlje silenoga.

Tajanstveni, tamni, vi ste obadvoje,  
Čovječe, još nema mjere tvog bezdana;  
More, ti sakrivaš bogatstva neznana,  
Tako strašno tajne vi čuvate svoje!

Ipak, eto, tu su stoljeća bezbrojna,  
Da se vi bez grižnje, nemilo borite,  
Umiranje, pokolj, tako vi volite,  
Borioci vječni, braćo nespokojna!

IZ MATOŠEVOG ESEJA O BAUDELAIRU

Biografije o Baudelaireu me uvjeriše da su nesaglasne, često protivrječne. Opovrgavaju se u najglavnijim dijelovima života i značaja. Nemajući prijatelja, pjesnik nemaše životopisca jer su najbolji životopisi spomenici ljubavi i prijateljstva.Priznao je znancu: “Da sam čist kao hartija, bistar kao voda, pobožan kao žena kod ispovijedanja, krotak kao žrtva, ne bi mi bilo krivo da me drže ćelavom, pijandurom, neznalicom i zlikovcem.” Pričaše da je popovsko kopile. Prevodeći Poea, govoraše: “Idem natjerati na posao moju mater” — da bi nju smatrali prevodiocem. “Ne samo da Baudelaire ne uzimaše uvijek hašiša i opijuma, kako se hvalio, već izbjegavaše i žestoka pića. —Po primjeru pisaca dobe Louisa XIV. pio je samo čisto vino”

Charles Baudelaire je rođen 9. travnja 1821. u Parizu i kršten u crkvi sv. Sulpicija. Učeni otac često ga vodi u park Luxembourg, budeći kipovima u djetetu ukus za vajarstvo. Iza očeve smrti, u sedmoj dječakovoj godini, uda se udovica mati za generala Aupicka, diplomatu i poslanika u Londonu, Madridu i Carigradu. U kolegiju je loš đak. — U vrsti dnevnika, štampanog poslije smrti, ovako opisuje svoje đakovanje: “Osjećanje usamljenosti od malih nogu, unatoč porodici i naročito među drugovima; osjećanje sudbine do groba samotničke. Pored toga vrlo jak nagon za život i uživanje.” Djetetom žudi da postane papa ili glumac. U petnaestoj godini je u čuvenom pariskom liceju Louis le Grand i tu se, po svjedočanstvu sudruga Luisa Menarda, najviše odlikovaše u latinskom. Vrlo voli Sainte-Beuvea, šalje mu kao momče, zrelu, savršenu pjesmu i ulazi u književničke krugove gdje je i kasnije više kao gost nego član. Vrlo voli Petra Borela “likantropa”, nesrećnog boema, i na seinskom keju se sastaje sa velikim Balzacom. Približuje se listu Gusaru. Zbog ovog vrlo raspojasanog života dade mu poočim 5000 franaka poputnice, i on krene preko Bordeauxa za Kalkutu. To je najtamnija stranica njegove biografije. Jedni vele da je otputovao u sedamnaestoj godini, drugi u — dvadesetoj. Ne mogaše oprostiti majci ponovnu udaju, a prozaični i glatki diplomat Aupick nije mario čudnovatog pastorka. M. du Camp priča da je zabranio spominjati i ime Charlesovo.

Kada se vratio sa puta, isplate mu 75.000 franaka očevine. Od njegovog živovanja u to doba je najpoznatije kada stanovaše na drevnom, aristokratskom pariskom ostrvu SaintLouisu, u dvorcu markija Pimodana (quai d’Anjou) sa Theophileom Gautierom. Taj stari plemićki hotel bijaše tako krasan, da su njegove dekoracije danas u Louvreu. Za stan (dvije sobe i kabinet) plaćaše godišnje 350 franaka (vrlo jeftino). Uredio ga je po svom ukusu, napunio rijetkim pokućstvom i knjigama (oko 30 svezaka). Krevet bez nogu, od mrke hrastovine sličan lijesu, polumračnu sobu obasjavaju oči prekrasnog angorskog mačka Tiberija. Tu se skupljalo društvo, tražeći u hašišu izvanredne senzacije, a sluga bijaše nijem. Od Engleza pjesnik najviše voli “salamandarski genij Byronov”, od Francuza stare pjesnike, a od Latinaca pisce rimskog propadanja, od Apuleja i Lukana do srednjevjekovnih barbarskih latinista. U to doba je savršen dandy, i ta elegantna strast ne ostavlja ga ni u bijedi. Nosi crno ruho s izvanrednim naborima i manšetama od muslima. Zavoli mulatkinju Duval, kazališnu figuranticu, glupu i alkoholičnu. Pomagaše joj uvijek i u najvećoj nuždi. Ona umrije brzo poslije njega, kao i on, u bolnici.

Baudelaire bijaše gentleman, vjeran ljubavnik i vjeran sin. Najglavnija mu je značajka stidljiv ponos. Bijaše srednjeg rasta, smeđe kose i očiju. Obično brijaše bradu i brkove. Vrlo rano je osijedio. Bijela, dugačka kosa, obrijano lice, crno ruho i dugački modri šal oko vrata davaše mu spoljašnjost propalog katoličkog svećenika. Samrtna maska vrlo liči Beethovenovoj: nos pljosnat i ravan, s razvijenim, orgijskim nozdrvama, sardonska velika usta, duboke i velike oči. Svi hvale ljepotu njegove ruke. “Ruke patricijske, navikle baratati najlakšim oruđem, crtahu počešće u zraku evokatorske krugove ili bi pratile ritamski tok fraze.” Bio je nesrećan, vrlo nesrećan.

*Cvijeće zla* je poredano po naročitoj osnovi u pet dijelova. “Treba li dakle da to priznam vama, a vi to niste bolje od drugih pogodili, da sam u tu okrutnu knjigu sasuo cijelo moje srce, moju nježnost, moju vjeru (travestiranu), svu moju mržnju? Istina je da bih mogao pisati protivno i kleti se svim bogovima da je to knjiga čiste (parnasovske) umjetnosti, majmunska, pelivanska, i ja bih lagao kao brico” — piše pjesnik Ancelleu. Njegova suha i diskretna autobiografijska proza ima tu i tamo dragocjenih komentara za razumijevanje te poezije. Baudelaireovo shvatanje žene je vrlo slično srednjevjekovnome (femina cloaca multorum diabolorum) i osjećanju modernih mizogina(odbojnost prema ženama). Baudelaireovo poimanje ljubavi kao najkomplikovanije torture duše i mesa vrlo nalikuje Schopenhauerovom. “Ja tvrdim: jedina i najveća ljubavna naslada je u svijesti da činim zlo.” “Dosadno je kod ljubavi to što je zločin gdje se ne može biti bez ortaka.” “Žene to više ljubimo što su nam više tuđe.” “Žena je nešto protivno od dandya. Ona dakle mora da je strašilo. Žena je prirodna, dakle odurna. Ona je uvijek vulgarna, dakle kontrast dandyju.” Pjesnik nije trpio da se žene miješaju u razgovor, i čudio se kako ih puštaju u hramove. Na povratku s Istoka reče — pošto vojvoda L. nazva ženu najdivnijim stvorom: “Gospodine vojvodo, ja ne dijelim vašeg mišljenja. Žena je životinja koju treba zatvarati, batinati i dobro hraniti.” Ljubiti prema tome ženu umnu je sasvim neprirodno, i tako su razumljive pjesnikove simpatije — kao i Flaubertove — za najniži erotizam. Njegovo preziranje kaćiperaka — naročito George Sandove — dostojno je najneotesanijeg

*Cvijeće zla* je dakle tužno, krvavo i bolno cvijeće, niknuvši na rvalištu instinkta i gole duše sa kulturom i moralom.